OpenLLM-France/wikimedia huggingface dataset:
# Rei de Kent

Els reis de Kent són aquells que varen governar el regne de Kent entre el 597 i el 871. El primer fet constatable referent al Regne de Kent és l'arribada d'Agustí de Canterbury amb 40 monjos, el 597, si bé prèviament se'n coneix l'existència d'uns sobirans germànics en el territori que s'inicià amb el llinatge d'Hengist a mitjan segle v.

## Llista de reis de Kent

| Regnat | Rei | Nom en anglosaxó | Nom en llatí | Parentesc amb l'anterior |
| 455/456-488 | Hengist | Henȝist | | |
| 488-512/516 | Oisc | Æsc | | fill |
| 512/516-534/540 | Octa | Ocþa | | fill, pare o germà |
| 534/540-580/590 | Eormenric | | | fill |
| 580/590 - 24 de febrer del 616 | Etelbert I | Æðelbryht | Ethelbertus | fill |
| 24 de febrer del 616 - 20 de gener del 640 | Eadbald | Ēadbald | | fill |
| ??? | Etelwald | Æðelwald | | germà |
| 20 de gener del 640 - 14 de juliol del 664 | Eorcenberht | Eorcenberht | | nebot (fill d'Eadbald) |
| ??? | Eormenred | Eormenred | Irminredus | germà |
| 14 de juliol del 664 - 4 de juliol del 673 | Egbert I | Ecȝbryht | Ecgberhtus | nebot (fill d'Eorcenberht) |
| 673 - 685 | Clotari | Hloþhere | Lotharius | fill |
| 685 - 686 | Eadric | Eadric | Eadricus | germà |
| 686 - 687 | Mul | Mūl | Mulus | germà de Cædwalla, rei de Wessex |
| 687/688 - 692 | Swæfheard | | Suebhardus | fill de Sæberht, rei d'Essex |
| fl. 689 | Swæfberht | | Gabertus | |
| fl. 689 - 690 | Oswine | | Oswinus | |
| 690/691 - 23 d'abril de 725 | Wihtred | | Wihtredus | fill d'Egbert I |
| 725-??? | Alric | | | fill |
| 725 - 748 | Edbert I | | Eadbertus | germà |
| Sota el domini de Mèrcia ||||
| 725 - 762 | Etelbert II | Æðelbryht | Ethelbertus | fill de Wihtred |
| ??? | Eardwulf | | Earduulfus | fill d'Edbert I |
| fl. 762 | Eadberht II | | Eadbertus | |
| fl. 762 | Sigered | | Sigeredus | |
| ??? | Eanmund | | Eanmundus | |
| fl. 764 - 765 | Heaberht | | Heaberhtus | |
| fl. 765 - 779 | Egbert II | Ecȝbryht | Ecgberhtus | |
| fl. 784 | Ealhmund | | Ealmundus | |
| Sota el domini d'Offa de Mèrcia (785-796). |||||
| 796 - 798, derrocat | Eadberht III Præn | | | Derrocat i mutilat per Coenwulf |
| 797/798 - 807 | Cuthred | Cuðred | Cuthredus | germà de Cœnwulf i Ceolwulf |
| fl. 809 | Coenwulf | | Ceonulfus | germà de Cuðred i Ceolwulf; també rei de Mèrcia (796-821) |
| fl. 822 - 823 | Ceolwulf I de Mèrcia | | | germà de Cuðred i Cœnwulf; també rei de Mèrcia (821-823) |
| derrocat en 825 | Baldred | | | expulsat per Æðelwulf el 825 |
| 825 - 839 | Egbert III, rei de Wessex | Ecȝbryht | Ecgberhtus | fill d'Elhmund; va regnar Kent junt amb el seu fill Ethelwulf; també rei de Wessex (802-839) |
| 825 - 858 | Æthelwulf | Æðelwulf | | juntament amb el seu pare Egbert III i el seu fill Æðelstan; també rei de Wessex (839-856) |
| fl. 839 - 851 | Æðelstan | | | junt amb el seu pare Æðelwulf |
| fl. 855 - 866 | Etelbert III | | | junt amb el seu pare Æðelwulf; també rei de Wessex (860-866) |
| 866 - 871 | Ethelred I de Wessex | | | fill d'Æðelwulf; també rei de Wessex (866-871) |
# Gerbillus agag

Gerbillus agag és una espècie de mamífer rosegador de la família dels múrids. La incertesa taxonòmica fa que no es coneguin els límits exactes de la seva distribució, però la seva localitat tipus es troba a l'oest del Sudan. El seu hàbitat natural són les zones àrides. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Schlitter, D., Granjon, L. Gerbillus agag. UICN 2008. Llista Vermella d'espècies amenaçades de la UICN, edició 2008, consultada el 4 agost 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Travis Meyer

Travis Meyer (City of Swan, Austràlia Occidental, 8 de juny de 1989) és un ciclista australià, professional des del 2008 fins al 2016.
Especialista en pista, ha estat cinc vegades campió del món júnior. En carretera destaca el Campionat nacional en ruta de 2010.
És germà del també ciclista Cameron Meyer.

## Palmarès en pista

* 2006
** Campió del món júnior en Madison, amb Cameron Meyer
** Campió del món júnior en Persecució per equips, amb Jack Bobridge, Leigh Howard i Cameron Meyer
** Campió d'Austràlia de persecució per equips júnior, amb Cameron Meyer, Duane Johansen i Douglas Repacholi
** Campió d'Austràlia de Madison júnior, amb Cameron Meyer
* 2007
** Campió del món júnior en Persecució
** Campió del món júnior en Persecució per equips, amb Jack Bobridge, Leigh Howard i Glenn O'Shea
** Campió del món júnior en Scratch
** Campió d'Oceania en Persecució per equips, amb Cameron Meyer, Mark Jamieson i Phillip Thuaux
* 2009
** Campió d'Austràlia de persecució per equips, amb Cameron Meyer, Michael Freiberg i Luke Durbridge

## Palmarès en ruta

* 2007
** Vencedor d'una etapa del Tour de Perth
* 2008
** 1r al Tour de Wellington
** 1r al Tour de Berlín
* 2009
** 1r al Tour de Perth i vencedor d'una etapa
* 2010
** Campió d'Austràlia en ruta

## Enllaços externs

* Fitxa a sitiodeciclismo.net
# Tràfic d'influències

El tràfic d'influències és una pràctica il·legal, consistent en utilitzar la influència personal en àmbits de govern o connexions amb persones que exerceixin autoritat per obtenir favors o tractament preferencial, sovint això passa a canvi d'un pagament en diners o espècie. Tanmateix, la naturalesa il·legal del tràfic d'influències és relativa: l'OECD ha utilitzat sovint l'expressió "tràfic indegut d'influències" per referir-se a actes il·legals de lobbying.
El tràfic d'influències està penat a: França, Espanya, Portugal, Bèlgica, Brasil, Argentina, Romania, Cuba i Veneçuela.

## Exemples

* El desembre de 2008, l'actual governador d'Illinois, Rod Blagojevich va ser acusat de tràfic d'influències en l'intent de vendre l'escó del Senat deixat vacant pel president electe Barack Obama.
* El 2012, el vicepresident de l'Argentina, Amado Boudou, va ser acusat de ser un mer amo de palla de la impremta Ciccone Calcográfica, una empresa privada que té contractes per imprimir 120 milions de pesos argentins en bitllets, plaques de matrícula i altres assumptes del govern. Els contractes foren atorgats pel mateix Boudou quan era ministre d'Economia de l'Argentina.

## Referències

* ↑ Building a Cleaner World Economy
* ↑ P. Semeraro, I delitti di millantato credito e traffico di influenza, Milano, 2000, ed. Giuffre
* ↑ Hornick, Ed; Kristi Keck and Brianna Keilar «Senate Democrats hope stalling can block Blagojevich's pick». CNN, 31-12-2008 [Consulta: 31 desembre 2008].
* ↑ El caso de la ex imprenta Ciccone Arxivat 2018-10-08 a Wayback Machine. (castellà)

## Vegeu també

* Suborn
* Corrupció política
* Lobby
* Nepotisme

## Enllaços externs

* P.Semeraro, Trading in influence and Lobbying in the Spanish criminal Code
# Torpedo

* No s'ha de confondre amb Torpede.
«Torpedo» té aquests significats:
* Torpedo 1936, sèrie de còmics escrita per Enrique Sánchez Abulí i dibuixada per Jordi Bernet
* Torpedo (gènere), gènere de peixos
* FC Torpedo Moscou, equip de futbol de Moscou a Rússia
* FC Torpedo Kutaisi, club de futbol georgià de la ciutat de Kutaisi
* Torpedo Run, pel·lícula estatunidenca dirigida per Joseph Pevney el 1958
* Torpedo (grup), grup musical
* Torpedo (equip ciclista), equip ciclista alemany de 1957 a 1967
Viccionari
# Tuzuklei

Tuzuklei (en rus: Тузуклей) és un poble de l'óblast d'Astracan, a Rússia, segons el cens del 2010 tenia 2.273 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Tuzun

Tuzun fou un militar turc que va dirigir la guàrdia turca de Bagdad i va exercir el poder efectiu a l'Iraq.
Va agafar el comandament el 943. El 944 Tuzun va deposar i cegar al califa al-Muttaqí i va posar al tron al seu cosí al-Mustakfí de 41 anys (setembre/octubre del 844). El tresor estava buit i els caps turcs feien i desfeien com volien. La població de Bagdad s'havia reduït i enfrontava greus problemes econòmics, fins i tot fam. Els buwàyhides amenaçaven l'Iraq. El nou califa va estar completament supeditat al que decidia Tuzun.
Tuzun va morir l'agost del 945 i el va substituir Ibn Shirzad.

## Enllaços externs

* W. Muir, The Caliphate: Its Rise, Decline and Fall, from Original Sources (1892)
* Henry Frederick Amedroz, David Samuel Margoliouth, Ibn Miskawayh, Ahmad ibn Muhammad, Rudhrawari, Abu Shuja Muhammad ibn al-Husayn, "The eclipse of the Abbasid caliphate; original chronicles of the fourth Islamic century", 1920
# Torre dels Moros

* No s'ha de confondre amb Torre del Moro o Torre Mora.
«Torre dels Moros» té aquests significats:
* Torre dels Moros o Castell d'Aramunt, al poble d'Aramunt (Conca de Dalt, Pallars Jussà)
* Torre dels Moros (Arbolí), al Baix Camp
* Torre dels Moros (Cinctorres), torre medieval del terme municipal de Cinctorres (els Ports)
* Torre dels Moros (Espot), torre medieval d'Espot (Pallars Sobirà)
* Torre dels Moros o Can Borrull, edifici a Palafrugell (Baix Empordà)
* Torre dels Moros (Riudecols), torre medieval de vigilància i de defensa a Riudecols (Baix Camp)
* Torre dels Moros (Llagostera), termes romanes
* Torre dels Moros o Castell de Talteüll (Massoteres), edifici de la Segarra
* Torre dels Moros o Dolmen de Llanera a Torà (la Segarra)
* Torre dels Moros o torre de guaita de Sant Llorenç de la Muga
* Torre dels Moros (les Borges del Camp),
# Tour de San Luis

El Tour de San Luis és una competició ciclista per etapes que es disputa anualment durant el mes de gener a la província de San Luis, a l'Argentina.
La primera edició es va disputar el 2007 i va ser guanyada per Jorge Alberto Giacinti i fins al moment cap ciclista ha repetit triomf.

## Palmarès

| Any | Guanyador | Segon | Tercer |
| 2007 | Jorge Alberto Giacinti | Fernando Antogna | Francisco Mancebo |
| 2008 | Martín Garrido | Gerardo Fernandez | Jorge Alberto Giacinti |
| 2009 | Alfredo Lucero | Jorge Alberto Giacinti | José Serpa |
| 2010 | Vincenzo Nibali | José Serpa | Rafael Valls |
| 2011 | Marco Arriagada | José Serpa | Josué Moyano |
| 2012 | Levi Leipheimer | Daniel Díaz | Stefan Schumacher |
| 2013 | Daniel Díaz | Tejay van Garderen | Alex Diniz |
| 2014 | Nairo Quintana | Phillip Gaimon | Sergio Godoy |
| 2015 | Daniel Díaz | Rodolfo Torres | Nairo Quintana |
| 2016 | Dayer Quintana | Eduardo Sepúlveda | Nairo Quintana |

## Referències

* ↑ 2011 Tour de San Luis final general classification results
* ↑ Alberto Contador, inicialment segon, fou desqualificat el febrer de 2012 pel Tribunal d'Arbitratge de l'Esport.«Alberto Contador case: the consequences of the CAS ruling» (en anglès). UCI, 11-02-2012. [Consulta: 9 febrer 2012].
* ↑ «2012 Tour de San Luis final general classification results». Arxivat de l'original el 2012-04-18. [Consulta: 28 gener 2013].
* ↑ «2013 Tour de San Luis final general classification results». Arxivat de l'original el 2013-02-01. [Consulta: 28 gener 2013].

## Enllaços externs

* Web oficial Arxivat 2012-12-13 a Wayback Machine. (castellà)
# Trăiască Regele

"Trăiască Regele" (en català visca el rei), també conegut com a "Imnul Regal" (Himne Reial) va ser l'himne nacional del Regne de Romania entre 1884 i 1948. La música va ser composta el 1861 per Eduard Hübsch, un capità de l'exèrcit que més tard es va convertir en el cap del departament de música del ministre de Guerra. Les lletres van ser escrites pel poeta romanès Vasile Alecsandri el 1881, quan Romania es va convertir en un Regne.
Deriva del "Marș triumfal" de Hübsch, el primer himne de Romania. L'adopció de Trăiască Regele fou el 1884, tot i que tots dos són essencialment la mateixa cançó.
| Lletres romaneses | Traducció anglesa |
| I Trăiască Regele În pace şi onor De ţară iubitor Şi-apărător de ţară. Fie Domn glorios Fie peste noi, Fie-n veci norocos În război. O! Doamne Sfinte, Ceresc părinte, Susţine cu a Ta mână Coroana Română! II Trăiască Patria Cât soarele ceresc, Rai vesel pământesc Cu mare, falnic nume. Fie-n veci el ferit De nevoi, Fie-n veci locuit De eroi. O! Doamne Sfinte, Ceresc Părinte, Întinde a Ta mână Pe Ţara Română! | I Visca el rei, En pau i honor Estimant el seu país, I defensant-la. Que sigui un Senyor gloriós, Que regni sobre nosaltres, Que sigui per sempre afortunat A guerra! O! Sant Senyor, El nostre Pare Celestial, Agafa amb la mà, La corona romanesa! II Visca la pàtria, Mentre el Sol al cel, Bon cel terrenal, Amb un nom fantàstic i imponent. Que s'estalviï per sempre De tenir necessitats, Que estigui habitada per sempre Per herois. O! Sant Senyor! El nostre Pare Celestial, Allarga la teva mà A la terra romanesa! |

## Referències

* ↑ «Povestea Imnului Regal: interzis de comuniști, a ajuns să fie cântat în închisoare» (en romanès). , 24-04-2018.
* ↑ Chelaru, Carmen Artes. Journal of Musicology, 18, 1, 2018. DOI: 10.2478/ajm-2018-0013. ISSN: 2558-8532 [Consulta: free].
# Tractat de Nystad

Tractat de Nystad és el nom que rep l'acord de pau signat per Suècia i Rússia el 30 d'agost(C.J.) - 10 de setembre (C.G.) - de 1721 a Nystad, nom suec de la localitat finlandesa d'Uusikaupunki. La pau que va posar fi a la Gran Guerra del Nord, entre l'Imperi Suec i l'Imperi Rus.
Durant la guerra Pere I de Rússia havia ocupat totes les possessions sueques a la costa del Bàltic oriental: l'Íngria sueca (on va començar a construir la futura nova capital russa de Sant Petersburg el 1703), l'Estònia sueca i la Livònia sueca (que havia capitulat el 1710) i Finlàndia.
A Nystad, el rei Frederic I de Suècia va cedir parts de Vyborg, el Comtat de Kexholm (actual Priozersk a Rússia) i va reconèixer formalment la transferència d’Estònia (amb les illes Saaremaa i Hiiumaa), Livònia, Íngria i el sud-est de Finlàndia (Kexholmslän i part de l’istme de Karelia) a Rússia a canvi de dos milions de taler de plata, mentre que Rússia va retornar la major part de Finlàndia al domini suec.
Rússia es reservava el dret a fer de mitjancera entre Suècia i Polònia en les futures negociacions. Això no va ser així, i ambdós països no van signar la pau oficial fins a 1732 amb la Declaració de Polònia.
Fou una de les fites que van evidenciar la pèrdua de l'hegemonia sueca al Bàltic en favor de Rússia.

## Referències

* ↑ «Peace of Nystad | European history» (en anglès). britannica.com. [Consulta: 10 octubre 2021].
* ↑ «NYSTAD» (en italià). Enciclopedia Italiana. [Consulta: 10 octubre 2021].
* ↑ Blumbergs, Andrew James. The Nationalization of Latvians and the Issue of Serfdom: The Baltic German Literary Contribution in the 1780s and 1790s (en anglès). Cambria Press, 2008, p. 49. ISBN 978-1-60497-556-7.
* ↑ Crespo Solana, Ana «El comercio holandés y la integración de espacios económicos entre Cádiz y el Báltico en tiempos de guerra (1699–1723)». Investigaciones de Historia Económica, 3, 8, 01-01-2007, pàg. 56. DOI: 10.1016/s1698-6989(07)70201-1. ISSN: 1698-6989.
# Tractat de París (1259)

El Tractat de París (també conegut com a Tractat d'Albeville) va ser un tractat de pau entre Lluís IX de França i Enric III d'Anglaterra, acordat el 4 de desembre de 1259 i acabant amb un segle de conflictes entre la Casa dels Capets i la dinastia Plantagenet.
Malgrat el Tractat de Lambeth de 1217, les hostilitats van continuar entre els reis successius de França i Anglaterra fins al 1259.
Segons el Tractat de París, Enric va reconèixer la pèrdua del Ducat de Normandia. No obstant això, Felip havia fracassat en els seus intents d'ocupar les illes Normandes del Canal.
Henry va acceptar renunciar al control del Maine, el Comtat d'Anjou i Poitou, que havien estat perduts sota el regnat del rei Joan d'Anglaterra, però va romandre Duc d'Aquitània i va poder mantenir les terres de Gascunya i parts d'Aquitània, però només com a vassall de Lluís.
A canvi, Louis va retirar el seu suport als rebels anglesos. També va cedir a Henry els bisbats i ciutats de Limoges, Cahors i Périgueux i va haver de pagar una renda anual per la possessió d'Agenais.
Els dubtes sobre la interpretació del Tractat van començar gairebé tan aviat com es va signar. L'acord va donar lloc al fet que els reis anglesos havien de retre homenatge als monarques francesos per territoris del continent. La situació no va ajudar a la relació amistosa entre els dos estats, ja que va fer que dos sobirans d'igual poder en els seus països de fet siguin desiguals. Segons el professor Malcolm Vale, el tractat de París va ser una de les causes indirectes de la Guerra dels Cent Anys.

## Referències

* ↑ Summaries of Judgments, Advisory Opinions and Orders of the International Court of Justice: Minquiers and Ecrehos Case Judgment of 17 November 1953
* ↑ Harry Rothwell (Editor) English Historical Documents 1189-1327, Routledge, 1996, ISBN 0-415-14368-3
* ↑ p130, Hersch Lauterpacht, Volume 20 of International Law Reports, Cambridge University Press, 1957, ISBN 0-521-46365-3
# Trémel

Trémel (en bretó Tremael) és un municipi francès, situat a la regió de Bretanya, al departament de Costes del Nord. L'any 2006 tenia 397 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 481 | 508 | 465 | 446 | 406 | 393 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Jean Touarin | PCF |
| 2008- | Thérèse Bourhis | |
# Tàngara de les palmeres

La tàngara de les palmeres (Thraupis palmarum) és una espècie d'ocell de la família Thraupidae i de l'ordre dels passeriformes de grandària mitjana. La seva distribució és des de Nicaragua fins a Bolívia, el Paraguai i el sud del Brasil. També es troba a l'illa Trinitat i, des de 1962, a Tobago.
Es troba en àrees semiobertes, incloent-hi cultius i jardins. Construeix el seu niu en arbres, generalment palmells, i la femella incuba tres, o de vegades dos, ou groguencs amb taques marrons durant 14 dies. Els pollets romanen en el niu uns altres 17 dies.

## Referències

* ↑ «Tàngara de les palmeres». Cercaterm. TERMCAT, Centre de Terminologia. Rev. 20/01/2023(català)
# Tàxiles (general)

Tàxiles (en grec antic Ταξίλης) va ser un general de Mitridates VI Eupator, un dels que gaudia de la màxima confiança del rei.
És esmentat per primera vegada l'any 86 aC quan Mitridates el va enviar amb un exèrcit de 110.000 homes a Europa, a Tràcia i Macedònia, en suport d'Arquelau. Va sotmetre Amfípolis (que inicialment li havia plantat cara) i després d'atemorir als macedonis va avançar sense oposició cap a Tessàlia i la Fòcida.
Allí va assetjar Elateia però va ser rebutjat i es va retirar cap a Beòcia per unir-se a Arquelau. Luci Corneli Sul·la va derrotar les forces pòntiques unides a Queronea.
Ja no se'n parla més fins al 74 aC quan va dirigir junt amb Hermòcrates el gran exèrcit que Mitridates va enviar a envair Paflagònia i Bitínia, a la tardor. Durant el setge de Cízic es diu que va donar al rei encertats consells, segons Apià. Derrotats els pòntics i retirats cap al seu propi territori, Tàxiles apareix junt amb Diofant com a comandant en cap de l'exèrcit que es va enfrontar a Luci Licini Lucul·le a Cabeira l'any 72 aC. Les seves accions van aconseguir reduir l'aprovisionament del general romà però al final la campanya va acabar amb la victòria romana i el camp reial va caure en mans de Lucul·le.
Tàxiles va acompanyar Mitridates en la seva fugida a Armènia i el 69 aC apareix al costat de Tigranes II d'Armènia a la gran batalla de Tigranocerta, quan va intentar contradir la confiança del rei armeni en la seva tàctica. Ja no torna a ser esmentat.

## Referències

* ↑ Plutarc, 1933, p. 139.
* ↑ Smith, William (ed.). «Taxiles». A Dictionary of Greek and Roman biography and mythology. [Consulta: 1r setembre 2022].

## Bibliografia

* Plutarc. Vides paral·leles. Tom XIII. Fundació Bernat Metge, 1933. ISBN 9788472259478.
# Txiganak

«Txiganak» té aquests significats:
* Txiganak (Rtísxevo), localitat de l'óblast de Saràtov, a Rússia
* Txiganak (Arkadak), localitat de l'óblast de Saràtov, a Rússia
# Txetxúlino

Txetxúlino (en rus: Чечулино) és un poble de l'óblast de Nóvgorod, a Rússia, segons el cens del 2010 tenia 2.178 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Uropterygius macrocephalus

Uropterygius macrocephalus és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 45 cm de longitud total.

## Distribució geogràfica

Es troba a Reunió, Maurici, les Seychelles, i des de l'Illa Christmas fins a les Illes de la Societat, el sud del Japó i les Hawaii. També des del sud del Golf de Califòrnia fins a l'Equador, incloent-hi les Illes Revillagigedo i les Illes Galápagos.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Utirik

Utirik (o, també, Utrik o Utrōk) és un atol de l'arxipèlag de les illes Marshall, situat cap al Nord-est del conjunt, dins de l'oceà Pacífic.
L'atol té una forma aproximadament triangular i encercla una llacuna central de 58 km$^2$, mentre que la terra ferma està repartida en 10 illots que, tots junts, arriben als 2,5 km$^2$. Constitueixen un dels municipis de l'estat de les Illes Marshall i tenen uns 400 habitants.
# Utiós

Utiós (en (ucraïnès): Утьос) és un poble (un possiólok) de la República Autònoma de Crimea a Ucraïna, que el 2014 tenia 274 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].